સમગ્ર ઘટના અંગે જિલ્લા કલેક્ટરે વિક્રાંત પાંડેનું કહેવું છે કે, ચેકિંગ દરમિયાન દોઢ કરોડ જેવી જંગી રકમ મળી આવી છે. અને આ અંગે અટકાયત કરાયેલા શખ્સોની પૂછપરછ ચાલી રહી છે. જો કે હાલ તો રાજકોટ સહિત સમગ્ર રાજયમાં આ આટલી મોટી રકમ કોની છે? ક્યાં લઈ જવામાં આવી રહી હતી? તેનો શું ઉપયોગ કરવામાં આવવાનો હતો? તેવા અનેક પ્રશ્નોની ચર્ચા શરૂ થઈ ગઈ છે. આપને જણાવી દઈએ કે રાજયમાં ચૂંટણી આચારસંહિતા લાગુ પડી જાય ત્યાર બાદ રોકડ રકમની હેરફેર પર ચૂંટણી અધિકારીઓની નજર રહેતી હોય છે. જેથી કરીને મતદારોને રિઝવવા માટે કોઈપણ ઉમેદવાર મોટી રકમની લાહણી ન કરી શકે. હાલમાં બે લાખથી વધુ કેસ રૂપિયાની હેરફેર કરવા પર કોઈપણ વ્યક્તિની પૂછપરછ થઈ શકે છે. આ વખતે ચૂંટણી આયોગે દરેક ઉમેદવારને 20થી 28 લાખ રૂપિયા સુધીનો ખર્ચ કરવાની અનુમતિ આપી છે.